सबसे आश्चर्य और कमाल की बात तो यह है कि जिस राज्य में लड़की के पैदा होते ही उसे मार दिया जाता है या कन्या भ्रूण हत्या में जो राज्य सबसे आगे है और जहां 'ऑनर किलिंग के सबसे अधिक मामले सामने आ रहे हैं उसी हरियाणा की लड़कियों ने राष्ट्रमंडल खेलों में भारत का नाम ऊंचा किया है। भारत को खेलों में पदक दिलाने वाली इन ज्यादातर खिलाडिय़ों की एक और खास बात है कि ये खिलाड़ी किसी बड़े शहर से नहीं बल्कि भारत के छोटे- छोटे गांवों और कस्बों से हैं। लड़कियां जो परंपराओं के नाम पर सताईं जाती हंै, परिवार के लिए बोझ मानी जाती हैं, ने इन बेडिय़ों को तोड़ कर दिखा दिया है कि कुछ कर गुजरने का जज़्बा हो तो कोई भी बेड़ी उनके कदमों को रोक नहीं सकती।